  Виталий Пронин Удмурт кун филармоние люкаськылӥзы шаерысьтымы культура удысын тыршисьёс.Валлян Удмурт кун филармоние люкаськылӥзы шаерысьтымы культура удысын тыршисьёс. Культурая но туризмъя министр Владимир Соловьёв ортчем арлы йылпумъянъёс лэсьтӥз но туэлы чаклам ужрадъёсын тодматӥз.- Ортчем ар тунсыко но узыр вал культура ласянь. Кылсярысь, П. Чайковскийлэн юбилеезлы сӥзем ужрадъёсы 20 сюрслэсь уно адямиос пыриськизы. 58-тӥ крезьгуро фестивале дорамы вуылӥзы дуннеысь кизилиос - Денис Мацуев, Валерий Гергиев но мукетъёсыз. Быдӟым Вормонлы сӥзьыса, ортчытэмын 5 сюрс 400 концертъёс, фестивальёс, конкурсъёс, отчы пыриськизы 600 сюрслэсь уно адямиос. Литературалэн араз радъяськизы 450-лэсь тросгес акциос, адӟытонъёс но пумиськонъёс, - шуиз В. Соловьёв.Министр верамъя, городъёсысь но ёросъёсысь лыдӟиськисьёс библиотекаосы миым 5 миллион 544 сюрс 157 пол ветлӥллям, 2014-тӥ арен ӵошатыса, 51 сюрслы тросгес.Галина Савина Туспуктэм: minkultura.udmurt.ru Теги: йылпумъянъёс Культура  